נגמרו לי תרופות לאלרגיה, ובסוף השבוע סבלתי מאלרגיה קשה. ממש נראיתי כמו פריחת ההדרים ביום אביבי. בלילה בכלל התנפחו השפתיים וכמעט לא ישנתי. הבוקר התקשרנו למרפאה כדי לקבוע תור לרופא המשפחה ב"כללית". "יש היום שביתה של רופאי הכללית", מסרה לנו המזכירה. "תתקשרו לכוכבית 2700, תשאלו שם".
התקשרתי לכוכבית 2700. "אין רופאים", אומרת המוקדנית. טוב, את זה אני יודע.
"נפנה אותך לרופא עצמאי, אני בודקת לך".
"אני לא יכולה להפנות אותך לרופא עצמאי, כי התיק שלך לא נמצא אצלו". נו, חוכמה גדולה.
"תתקשר למלר"ם, תזמין רופא הביתה בתשלום".
מתקשר למלר"ם. "שלום אני צריך רופא לאבן יהודה".
"זה יעלה לך 200 ש"ח והוא יגיע תוך 4 – 5 שעות". לא ידעתי שאבן יהודה זה בפריפריה.
"אם אזמין את הרופא למקום אחר, זה יקח פחות זמן?"
"לאן אתה רוצה אותו?"
"מה זה בקרית אונו?"
"זה המשרד שלי"
"אנחנו לא באים למקומות עבודה, לא באים למקומות ציבוריים"
"אז זה לא מקום עבודה, תרשמי שאני גר שם"
"טוב בסדר, הוא יכול להיות שם תוך חצי שעה"
"טוב, שיהיה ב-9, אני מגיע לשם ב-9".
ב-9 מתקשרים אלי, הם הגיעו. גם אני במשרד. מגיעים שניים. אחד רופא (לא חשוב מאיזו תפוצה, זה די ברור), ואחד נהג/גובה כסף.
"יש לי אלרגיה חמורה, צריך מרשם לכדורים והרופאים של הכללית בשביתה".
"טוב, הנה המרשם. זה יעלה 200 שקל"
"אפשר בכרטיס אשראי?"
חייבו אותי בטלפון בכרטיס אשראי, מילאו דוח והלכו.
כנראה שזה חזון הרפואה הציבורית מבית מדרשם של ביבי ושות'. רפואה יעילה, מופרטת, זולה ומהירה עד הבית. רק שמרשם יעלה 200 ש"ח. העיקר שזה לא יהיה במקום העבודה, כי הם לא באים למקום העבודה.
פוסט זה פורסם בקטגוריה ביקורת חברתית, עם התגים כוכבית 2077, להציל את הרפואה הציבורית, מוקדנית, מלר"ם, קופת חולים כללית, רופא משפחה, רופא פרטי עד הבית, רפואה ציבורית. אפשר להגיע ישירות לפוסט זה עם קישור ישיר.
מבלי לדרוך על יבלות, למה לקחו לך 200 שח ולי לקחו 50 שח?
(הזמנתי בלילה שכביכול אין קופ"ח-יכל להיות שקשור?) אגב, נניח שיש לי ילד חולה, או שאני חולה, אין רופא משפחה? כי הבוקר היתי אצל רופא המשפחה שלי – בכללית ולקחתי ממנו הפניה.
הרופאים שובתים למענינו. ככה הם אומרים.
איך רופא עצמאי לא יכול כי 'התיק שלך לא אצלו', אבל דוד נחמד שבא אליך הביתה (ומסתפק בלשוחח איתך 5 דקות על הבעיות – זה בסדר ?
אפרופו רפואה פרטית. זה מזכיר לי שפעם באתי לסופרפארם עם מרשם של קופת חולים. אמרו יל שאין את התרופה. אבל אם אני רוצה אז באופן פרטי יש אותה. מה תגיד על זה? שחס וחלילה הם יעבירו מהמלאי הפרטי למלאי של קופת חולים ואח"כ יתחשבנו ביניהם. אבל למה להתחשבן ביניהם כשאפשר להפיל על הלקוח/החולה את העלות?
שלום טל, כשבאים לסופר פארם לקנות תרופות עם מרשמים של הקופות, לא בעצם קונים אותם מהסופרפארם אלא קונים אותם מקוטפות החולים, שמאחסנות את התרופות שלהן במחסן של הפארם. אני משער שהקופות משלמות איזו עמלה על כל מכירה עבור הפארם. בכל אופן, התרופות שאת קונה דרך מרשם של הקופה אינן של הפארם אלא של הקופות. יש הוראה של הקופות שלא ניתן לספק תרופה למרשם שלהן, אם התרופה לא מגיעה מהמחסן שלהן, כי הן קונות את התרופה במחיר זול יותר ממחיר השוק. לכן הרוקח אומר לך, אם את רוצה את התרופה לא דרך הקופה, את צריכה לשלם עליה מחיר מלא.
זו העסקה בין הקופות לסופרפארם. לקופות זה חוסך בתי מרקחת וכח אדם, ולפארם זה מוסיף קונים שנכנסים לחנות.